Diari Oficial de la Generalitat Valenciana


Sumari del DOGV 4777, del 17-06-2004 (2004/5940)

ORDE de 28 de maig de 2004, de la Conselleria de Justícia i Administracions Públiques, per la qual s'aprova la creació del lloc d'Intervenció i es classifiquen en classe segona els llocs de Secretaria i Intervenció de l'Ajuntament de San Fulgencio.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/5940


Data del document
:   28-05-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * San Fulgencio
    * professió administrativa
    * qualificació del personal
    * comptable
    * administració local

ORDE de 28 de maig de 2004, de la Conselleria de Justícia i Administracions Públiques, per la qual s'aprova la creació del lloc d'Intervenció i es classifiquen en classe segona els llocs de Secretaria i Intervenció de l'Ajuntament de San Fulgencio. [2004/E5940]
  
El lloc de treball de Secretaria i Intervenció de l'Ajuntament de San Fulgencio es troba actualment classificat en classe tercera.
  
Mitjançant acord plenari de l'Ajuntament de San Fulgencio, de data 7 d'abril de 2004, es va sol·licitar a esta Conselleria de Justícia i Administracions Públiques la modificació del lloc de Secretaria en classe segona i la creació del lloc d'Intervenció, també en classe segona, per a adaptar-los a la normativa vigent, atenent les dades de població i pressupost del municipi.
  
Consten en l'expedient certificats expedits per la Secretaria General de la Corporació, acreditatius de la població municipal i del pressupost, així com del tràmit d'audiència i del resultat d'este.
  
Vist el que disposa l'article 2 del Reial Decret 1732/1994, de 29 de juliol, en l'apartat b) del qual es classifiquen en secretaries de classe segona les secretaries d'ajuntament, el municipi de les quals tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.005.060,52 euros.
  
En virtut d'això, i en ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana, relatives als funcionaris d'administració local, amb habilitació de caràcter nacional,
  
ORDENE
  
Primer
  
Crear i classificar el lloc de treball d'Intervenció de l'Ajuntament de San Fulgencio en classe segona, i que quede reservat a funcionaris d'administració local, amb habilitació de caràcter nacional, pertanyents a la subescala d'Intervenció i Tresoreria, categoria d'entrada.
  
Segon
  
Classificar el lloc de treball de Secretaria de l'Ajuntament de San Fulgencio en classe segona, i que quede reservat a funcionaris d'administració local, amb habilitació de caràcter nacional, pertanyents a la subescala de Secretaria, categoria d'entrada, sense perjudici del que preveu la disposició transitòria primera 2 b) del Reial Decret 1174/1987, de 18 de setembre.
  
Tercera
  
La modificació de la classificació d'estos llocs de treball no afectarà les destinacions dels qui els estigueren exercint amb caràcter definitiu.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu, en la circumscripció de quals tinga el demandant el domicili, en el termini de dos mesos comptadors des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 28 de maig de 2004
  
El conseller de Justícia i Administracions Públiques,